### Beslutning

Godkendt.

Afbud: Emilie Jessen

### Sagsfremstilling

## **Resume og sagens baggrund**

Som en del af folkeskolens kvalitetsprogram er kommunerne tildelt midler til
en styrket indsats i dansk og matematik for de 10 % mest udfordrede elever i dansk
og matematik. Kommunalbestyrelsen skal beslutte, hvordan midlerne skal fordeles
i skoleårene 2025/26, 2026/27 og 2027/28. Herefter tildeles midlerne ligeligt
til alle folkeskolerne.

## **Indstillinger**

Direktøren indstiller, at Børn- og Familieudvalget træffer beslutning om udmøntning af de nationalt afsatte
midler for 2025 og frem til en styrket indsats i dansk og matematik.

## **Behandling**

Børn- og Familieudvalget, Økonomiudvalget, Kommunalbestyrelsen.

## **Sagsfremstilling**

Den 13. marts 2024 indgik forligskredsen i Folketinget en aftale om
folkeskolens kvalitetsprogram (folkeskolereformen). En af initiativerne i
aftalen handler om en styrket indsats til de 10 % af eleverne, der har flest
udfordringer i dansk og matematik. Af lovteksten i folkeskolereformen fremgår
det, at Kommunalbestyrelsen for skoleårene 2025/26, 2026/27 og 2027/28 kan
beslutte, hvordan indsatsen organiseres i kommunen, herunder om det skal
tildeles udvalgte skoler i kommunen eller klassetrin. Det er ledelsen på den
enkelte folkeskole, som prioriterer den konkrete anvendelse af midlerne.

Til indsatsen er der afsat et beløb årligt til kommunerne hen over de kommende
år som gradvist stiger, og derefter med et varigt beløb fra 2028 via
bloktilskuddet. Kalundborg Kommune har i 2025 modtaget 560.000 kr. og 286.000
kr. i 2024.

*Anvendelse af midlerne for 2025*
Formålet med midlerne er at give alle folkeskoler mulighed for at lave et
fagligt løft i dansk og matematik for de 10 % af de almene folkeskolers elever,
der er mest udfordrede i dansk og matematik. Det foreslås, at midlerne frem til 2028/29 tildeles fem af skolerne på baggrund af de faglige resultater.

Det er forskelligt over årene, hvordan fordelingen af de mest udfordrede elever i dansk og matematik fordeler sig blandt Kalundborg Kommunes folkeskoler. Forvaltningen anbefaler derfor, at fordele midlerne til de fem folkeskoler, som de seneste år har fået det samlede laveste resultat i Folkeskolens Nationale Overgangstest i dansk og matematik. Baggrunden er, at midlerne dermed tildeles til de skoler, der har den største andel af elever i målgruppen for indsatserne.

Folkeskolens Nationale Overgangstest er for folkeskolerne en obligatorisk
test i bl.a. læsning og matematik, hvor det af ministeriet er fastsat hvilke
klassetrin, som hvert år skal testes. Folkeskolens Nationale Overgangstest
gennemføres hvert år i starten af skoleåret på et af ministeriet fastlagt
tidspunkt, så dataene kan bruges i planlægningen
af undervisningen for resten af skoleåret. Testresultaterne bruges bl.a. til at
have fokus på, hvad der skal til for at understøtte elevernes faglige udvikling.

Den konkrete fordeling af midlerne i de tre skoleår kan være forskellige i de tre skoleår på baggrund af de besluttede principper. Den konkrete fordeling vil blive genberegnet årligt på baggrund af de seneste nationale testresultater og elevtal.

De uforbrugte midler fra
2024 anvendes til indgåelse af et samarbejde med flere frivillige tilknyttet
folkeskolen. Indsatsen kan eksempelvis bruges til at
understøtte de fagprofessionelle i opgaven med at styrke elevernes faglige
udvikling og trivsel, herunder bl.a. at være en ekstra hånd som faglig støtte
til eleverne og til støtte i at indgå i fællesskabet.

## **Økonomiske konsekvenser**

Ingen.

### Sagens forløb

04/06/2025 Børn- og Familieudvalget

Børn- og Familieudvalget anbefaler, at udmøntningen i skoleårene 2025/26, 2026/27 og 2027/28 sker med udgangspunkt i de årlige resultater fra de nationale test og elevtal.

18/06/2025 Økonomiudvalget
Økonomiudvalget anbefaler Børn- og Familieudvalgets indstilling.